### | | | | --- | --- | | | | | --- | | **Byråd** 28. juni 2016 Sagsnr. 710-2016-23083 Dok.nr. 710-2016-231254 Sagsbehandler DPHKR | | 128.                Høringssvar til debatoplæg om vedvarende energianlæg i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til,
om der skal afgives høringssvar til [adresse] debatoplæg om vedvarende
energianlæg (VE-anlæg).

Debatperioden løber fra 18. marts til 21. juni 2016 og
udgør første offentlighedsfase forud for en ny temaplan om VE-anlæg.

[adresse] har haft særligt fokus på at skabe en åben
proces med en høj grad af borgerinddragelse. Der er blandt andet afholdt flere
workshops og busture, hvor politikere, borgere, rådgivere og nabokommuner har
været inviteret og er blevet opfordret til at indgå i debatten om fremme af
vedvarende energianlæg.

[adresse] har fastsat et mål om, at kommunen skal være
CO­­2-neutral i 2030 og har valgt at revidere kommuneplanen for så
vidt angår vindmøller. Alle områder med potentiel mulighed for etablering af
vindmøller eller solenergianlæg er til debat. Herunder også de områder, som
allerede er udlagt til store vindmøller med en totalhøjde på 125 – 150 meter.
Ingen af de allerede udlagte områder ligger tæt ved grænsen til [adresse]
Kommune.

Debatoplægget er oplæg til den første offentlighedsfase,
der blandt andet skal lede til de efterfølgende udpegninger af nye
kommuneplanrammeområder til vindmøller. Det er en planproces, som omfatter både
kommuneplantillæg og lokalplaner. Disse vil som planforslag komme i offentlig
høring i mindst otte uger.

**VURDERING**

Det udsendte debatoplæg er vedhæftet som bilag. Heri indgår
et oversigtskort, som viser de områder, der allerede er udlagt til store
vindmøller. Kortet viser yderligere de områder, der har potentiale for
placering af nye store vindmøller. Flere af de nye områder ligger langs
kommunegrænsen til [adresse].

Syd for [adresse] er vist to mindre områder og et større område
med potentiale for store vindmøller. Det største af disse områder ligger ved
byen [adresse] øst for E45. Øst for Gorm Lauridsen og nord for [adresse] er der ligeledes et
nyt potentialeområde. Dette område ligger tæt ved et kommuneplanlagt boligområde
i [adresse], hvorfor Teknik og Kultur ikke forventer, at [adresse] vil
prioritere dette område som muligt fremtidigt rammeområde til store vindmøller.

Teknik og Kultur vurderer, at området syd for [adresse] er
sårbart overfor udpegning af rammeområder til store vindmøller.

Faktuelt vil det udløse en planlægningszone på 500 - 600
meter omkring møllerne. Indenfor denne zone må der ikke planlægges for
støjfølsomme aktiviteter, herunder boliger. Planlægningen skal også sikre, at
boliger ikke udsættes for generende skyggepåvirkninger fra møllevingerne. Dette
bliver fastlagt i forbindelse med planlægning af de konkrete
vindmølleprojekter.

Reelt kan udpegning af rammeområder til store vindmøller ved
kommunegrænsen syd for [adresse] få betydning for boligudbygningen og begrænse
investeringslysten i de udlagte boligområder.

Teknik og Kultur vurderer, at disse begrænsninger vil være
kritiske for den fremtidige anvendelse af områderne i [adresse].

**ØKONOMI**

Sagen har ingen økonomiske
konsekvenser for Favrskov Kommune.

**INDDRAGELSE**

Debatoplægget er i høring frem til 21. juni 2016. Teknik og
Kultur indstiller, at der indsendes et høringssvar til [adresse], med
forbehold for Byrådets godkendelse 28. juni 2016. Udkast til høringssvar er
vedhæftet som bilag.

**INDSTILLING**

Direktøren for Teknik og Kultur indstiller
til Byrådet:

1. At vedhæftede udkast til høringssvar til [adresse] debatoplæg om vedvarende
energianlæg (VE-anlæg) godkendes.

**BESLUTNING**

***Teknik- og Miljøudvalget, 9. juni 2016:***

Fraværende:Helge Brandt

Indstilles godkendt med den tilføjelse, at udkastet til
høringssvar fremsendes af forvaltningen og et endeligt høringssvar afventer den
endelige politiske beslutning.

***Økonomiudvalget, 21. juni 2016:***

Fraværende:Ingen

Der blev uddelt revideret forslag til høringssvar som
tilføjes referatet og som indgår i sagens videre behandling.

Det reviderede høringssvar indstilles godkendt.

**Bilag**

|  |  |
| --- | --- |
| Debatoplæg om VE-anlæg i [adresse] | 710-2016-171342 |
| Favrskov Kommunes høringssvar vedr. VE-anlæg [adresse] | 710-2016-219053 |
| Kortbilag 1 - ved [adresse] 710-2016-189151 |
| Kortbilag 2 - ved [adresse] 710-2016-189152 |